Τίτος Στατίλιος Ταύρος

Ο Τίτος Στατίλιος Ταύρος, λατινικά: Titus Statilius Taurus ήταν το όνομα μίας σειράς Ρωμαίων συγκλητικών. Ο πρώτος γνωστός και σημαντικότερος από αυτούς ήταν ένας Ρωμαίος στρατηγός, που έγινε δύο φορές ύπατος, και διακρίθηκε κατά τη διάρκεια της Β΄ Τριανδρίας και της περιόδου του Αυγούστου. Οι άλλοι άνδρες που έφεραν αυτό το όνομα, ήταν απόγονοί του.

 Τίτος Στατίλιος Ταύρος Ι 
Ο Τίτος Στατίλιος Ταύρος Ι ήταν στρατηγός και δύο φορές ύπατος κατά την περίοδο της Τριανδρίας και του Αυγούστου. Αυτός ο Ταύρος ήταν ένας νέος άνθρωπος (novus homo) δηλ. αυτοδημιούργητος άνθρωπος  από την περιοχή της Λουκανίας. 

Αρχικά ήταν οπαδός του Μάρκου Αντώνιου, από τον οποίο επιλέχθηκε ως αντικαταστάτης ύπατος το 37 π.Χ., στη συνέχεια στάλθηκε από τον Μ. Αντώνιο με στόλο για να βοηθήσει τον Οκταβιανό στον πόλεμό του εναντίον του Σέξτου Πομπηίου. Μετά την εκδίωξη του Σ. Πομπήιου από τη Σικελία, ο Ταύρος διέσχισε τη θάλασσα προς την επαρχία της Αφρικής, την οποία εξασφάλισε χωρίς καμία δυσκολία, και για την επιτυχία αυτή τού απονεμήθηκε θρίαμβος το 34 π.Χ.  Επέστρεψε στη Ρώμη, όπου άρχισε να εργάζεται για το πρώτο μόνιμο αμφιθέατρο της πόλης. 

Το 34 π.Χ. συνόδευσε τον Οκταβιανό στην εκστρατεία στη Δαλματία, και μετά την επιστροφή του Οκταβιανού στη Ρώμη, ο Ταύρος παρέμεινε επικεφαλής των στρατευμάτων, που στάθμευαν εκεί. Όταν ξεκίνησε ο πόλεμος με τον Μ. Αντώνιο και την Κλεοπάτρα Ζ΄, ο Ταύρος επέλεξε την πλευρά του Οκταβιανού και στη ναυμαχία του Ακτίου ήταν επικεφαλής της χερσαίας δύναμης του Οκταβιανού. Οι χερσαίες δυνάμεις του Μ. Αντώνιου παραδόθηκαν σε αυτόν, αντί να τον πολεμήσουν. Αυτό επιτάχυνε πολύ τη νίκη του Οκταβιανού. Μετά το τέλος του Μ. Αντώνιου, ο Ταύρος στάλθηκε το 29 π.Χ. στην Ισπανία, όπου νίκησε τους Κανταβρίους, τους Βακκαίους και τους Αστούρες. Αργότερα έγινε τακτικός ύπατος για το έτος 26 π.Χ. δίπλα στον Αύγουστο, όπως ήταν πλέον γνωστός ο Οκταβιανός.  Το 16 π.Χ., όταν ο Αύγουστος έφυγε από την Ιταλία για τη Γαλατία, άφησε τον Ταύρο στη Ρώμη ως έπαρχο της Ρώμης (praefectus urbi).  Μέχρι τη δεύτερη υπατεία του Τιβέριου το 7 π.Χ., ο Στατίλιος Ταύρος ήταν ο τελευταίος άνθρωπος που είχε πολλαπλές υπατείες. Φαίνεται ότι ο Αύγουστος πειραματιζόταν με ένα πρόγραμμα «μοιράσματος τιμών», προτού εδραιώσει αρκετή εξουσία, για να κυβερνήσει ως ανεπίσημος Αυτοκράτορας.

Το αμφιθέατρο του Στατίλιου Ταύρου ολοκληρώθηκε το 29 π.Χ., ανοίγοντας με μία σειρά από αγώνες μονομάχων.  Αυτοί έγιναν τόσπ δημοφιλείς, που η λαϊκή Συνέλευση παρείχε στον Ταύρο το δικαίωμα να ονομάζει έναν πραίτορα κάθε χρόνο. 

Ο Ταύρος λέγεται ότι διατηρούσε ιδιωτικό σωματοφύλακα Γερμανών σκλάβων στη Ρώμη. 

Ο Ταύρος φαίνεται να είχε τρεις γιους, και πιθανώς δύο κόρες, αν και είναι αβέβαιο, αν όλα αυτά τα παιδιά ήταν από την ίδια σύχυγο. Ο μεγαλύτερος γιος, ονόματι επίσης Tίτος Στατίλιος ΤαύροςII, ήταν έναε των τριών ανδρών του νομισματοκοπείου (monetalis), αλλά δεν έφτασε στην υπατεία.  Ένας δεύτερος γιος, ονόματι επίσης Tίτος Στατίλιος ΤαύροςIII, ήταν ύπατος το 11 μ.Χ. Ένας τρίτος γιος που ονομαζόταν Σισένα Στατίλιος Ταύρος έγινε ύπατος το 16 μ.Χ. Φαίνεται βέβαιο ότι ο Ταύρος είχε τουλάχιστον μία κόρη, τη Στατιλία Λ. Πισωνίδα, η οποία παντρεύτηκε τον Λεύκιο Καλπούρνιο Πίσωνα Οιωνοσκόπο (ύπατο το 1 π.Χ.). Μία δεύτερη κόρη μπορεί να είναι η Στατιλία, που απεβίωσε σε ηλικία 99 ετών στη βασιλεία του Κλαύδιου, αν και μπορεί να ήταν αδελφή αυτού του Ταύρου. 

 Τίτος Στατίλιος Ταύρος II 
Ο Tίτος Στατίλιος Ταύρος II ήταν ο μεγαλύτερος γιος του Tίτου Στατίλιου Ταύρου I, πιθανώς από την Κορνηλία Σισένα ή μία άγνωστη σύζυγο.  Ήταν είτε πλήρης, είτε ετεροθαλής αδελφός του Tίτου Στατίλιου Ταύρου III, του Σισένα Στατιιλίου Ταύρου, της Στατιλίας Λ. Πισωνίδος και πιθανώς της Στατιλίας.

Το μόνο που είναι γνωστό γι' αυτόν τον Ταύρο είναι, ότι ήταν ένας των τριών ανδρών του νομισματοκοπείου (monetalis) και απεβίωσε πριν φτάσει σε υπατική . ηλικία

 Tίτος Στατίλιος Ταύρος III 
Ο Τίτος Στατίλιος Ταύρος ΙΙΙ ήταν ύπατος το 11 μ.Χ. Ήταν ο δεύτερος γιος του Tίτου Στατίλιου Ταύρου I, ίσως από την Κορνηλία Σισένα.  Μπορεί να ήταν αμφιθαλής αδελφός ή ετεροθαλής αδελφός του Tίτου Στατίλιου ταύρου II, και πιθανώς της Στατιλίας, και πιθανότατα ήταν ο αμφιθαλής αδελφός του Σισένα Στατιλίου Ταύρου και της Στατιλίας Λ. Πισωνίδος.

Αυτός ο Ταύρος νυμφεύτηκε τη Βαλερία, κόρη του συγκλητικού Mάρκου Βαλέριου Μεσάλλα Κορβίνου, και απέκτησε τρία παιδιά από αυτήν: δύο υπάτους γιους, τον Tίτο Στατίλιο Ταύρο IV και τον Tίτο Στατίλιο Ταύρο Κορβίνο, και μία κόρη, τη Στατιλία Μεσαλλίνα, η οποία ήταν μητέρα της αυτοκράτειρας Στατιλίας Μεσαλλίνας. 

 Tίτος Στατίλιος Ταύρος IV 
Ο Tίτος Στατίλιος Ταύρος IV ήταν ο μεγαλύτερος γιος του Tίτου Στατίλιου Ταύρου III από τη Βαλερία, κόρη του Mάρκου Βαλέριου Μεσάλλα Κορβίνου. Ήταν αδελφός του Τίτου Στατίλιου Ταύρου Κορβίνου (υπάτου το 45 μ.Χ.). Αυτός ο Ταύρος υπηρέτησε ως ύπατος το 44 μ.Χ. και αργότερα, ανθύπατος της Αφρικής από το 51 έως το 53 μ.Χ.

Ένας πλούσιος άνδρας, δημιούργησε τους περίφημους Κήπους του Ταύρου. Κατηγορήθηκε από τον Tαρκουίτιο Πρίσκο, πρώην υφιστάμενό του κατά τη διάρκεια της θητείας του ως ανθύπατου της Αφρικής, για «μερικές πράξεις εκβιασμού, αλλά ιδιαίτερα ... [για] μαγικές και δεισιδαιμονικές πρακτικές»  υπό την διεύθυνση της Ιουλίας Αγριπίννας, και παρά την προφανή αθωότητά του, αυτοκτόνησε ως αποτέλεσμα αυτών των κατηγοριών. Tacitus, Annals XII.59.1

 Αναφορές και παραπομπές 

 Appian, Bell. Civ. τ. 5, 27, 97–99, 103, 109, 118
 Dion Cassius xlix. 14, 38, li. 20, liii. 23, liv. 9
 Tacitus, Annales vi. 11, xii.59
 Goldsworthy, Adrian (2014). Augustus: First Emperor of Rome. Yale University Press. ISBN 9780300178722.
 Syme, Ronald (1989). Augustan Aristocracy. Oxford University Press. ISBN 9780198147312.

Κατηγορία:Πολίαρχοι Ρώμης
Κατηγορία:Ύπατοι της Ρωμαϊκής Αυτοκρατορίας
Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα